AlexejDobrolubov/national_council_slovak_2010 huggingface dataset:
49. schôdza NR SR - 11.deň - A. dopoludnia
Dátum: 2026-04-29
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Jucino. Dúfam, že šachistom nič nezakážu, lebo potom tu sme viacerí v rokovacej sále, ktorí by sme nemohli voliť. Myslím, že aj pán predsedajúci, však? Takže dúfam, že toto nie. Pán poslanec Dušenka, ďakujem ti veľmi pekne za pokojnú a vecnú argumentáciu. No, kvitujem to. Snažil si sa naozaj vecne argument po argumente vyvracať tie oficiálne argumenty alebo argumenty na papieri, ktorými argumentujú predkladatelia pri rušení voľby poštou, ale je to trošku taká robota, pretože tu vôbec nejde o nejaké reálne problémy, ktoré by boli spájané s voľbou poštou. Jediný problém je, že pri voľbe poštou ľudia zo zahraničia volia v drvivej väčšine dnešné opozičné strany. No to je celé. Či môžeme my tu argumentovať dátami, faktami aj porovnaním so zahraničím a tak ďalej, nehrá to žiadnu rolu. Keby Slováci žijúci v zahraničí volili dnešné koaličné strany, tak koalícia by nerušila voľbu poštou, ale naopak urobila by všetko preto, aby aj iné možnosti mali tí ľudia zo zahraničia. Aj zastupiteľské úrady, aj hlasovanie cez SMS-ky, e-maily, čokoľvek. Čiže tu ide len o to, že Slováci žijúci v zahraničí volia v drvivej väčšine dnešné opozičné strany, tak im to treba sťažiť. To je celé. Pani poslankyňa, plávala k
49. schôdza NR SR - 10.deň - A. dopoludnia
Dátum: 2026-04-28
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Pani poslankyňa Remišová, spomínala si tie celoštátne schránkové noviny, ktoré ľudia dostávajú do svojich schránok bezplatne a s tým, že si hovorila, že v týchto novinách sú vychvaľovaní politici SMER-u a HLAS-u. Tieto noviny sú bezplatné a ľudia sa v nich dočítajú, akí skvelí sú ministri a poslanci práve SMER-u a HLAS-u. No a s tým, že teda za týmito novinami má stáť jedna finančná skupina, tak ja sa ťa chcem opýtať, ktorá finančná skupina to je? Pýtam sa to preto, lebo vyvoláva to proste ďalšie a ďalšie otázky, prečo jedna finančná skupina investuje svoje vlastné peniaze do toho, aby po celom Slovensku roznášala bezplatné noviny a chválila v nich strany vládnej koalície. Čo z toho má táto finančná skupina? Jedna finančná skupina investuje svoje vlastné peniaze do toho, aby po celom Slovensku roznášala bezplatné noviny a chválila v nich strany vládnej koalície. Čo z toho má táto finančná skupina? Čo z toho majú tie politické strany? To je jasné. Majú bezplatný reklamný priestor v novinách po celom Slovensku. Ako sa odvďačia tieto politické strany za to, že majú takýto priestor, a nie práve toto manipulovanie volieb na Slovensku? Nie je voľbou poštou zo zahraničia, ale tým, že tu nejaká finančná skupina robí reklamu zadarmo vybraným politickým stranám. Nemanipuluje toto nálady voličov a ich rozhodovanie pred parlamentnými voľbami? Veď keď chce nejaká politická strana robiť reklamu v schránkových novinách, nech si to zaplatí. Majú milióny eur zo štátneho rozpočtu, aby to urobili. Takže ešte raz na záver sa ťa chcem opýtať, že teda ktorá finančná skupina robí takúto nadprácu, veľmi by ma to zaujímalo, ďakujem.
49. schôdza NR SR - 10.deň - A. dopoludnia
Dátum: 2026-04-28
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

No programové vyhlásenie vlády sa plynutím času stáva, dalo by sa povedať, takou zbierkou perál. A jednou takou perlou je skutočne záväzok, že vláda rozšíri voľbu poštou aj na prezidentské voľby. Vďaka vystúpeniu pani poslankyne Plavákovej sme sa práve dozvedeli, že je síce pravda, že v programovom vyhlásení vlády je takýto záväzok rozšíriť voľbu poštou aj na prezidentské voľby. Ale je to nerealizovateľné, lebo prezidentské voľby sú dvojkolové a odstup medzi tými kolami je len dva týždne. No. Presne toto je problém celého programového vyhlásenia vlády. Takéto kompetentné je celé programové vyhlásenie vlády. A ja spomeniem len niektoré ďalšie perly. Napríklad už len samotný názov: Lepšie, pokojnejšie a bezpečnejšie žiť. Takto nazvala vládna koalícia svoje programové vyhlásenie. Takže kto sa má lepšie? Kto sa má pokojnejšie? Kto sa cíti bezpečnejšie? No jedine tí, ktorým hrozilo trestné stíhanie a odsúdenie za korupčné kauzy, ale inak obyčajní ľudia sa majú horšie, necítia sa ani pokojnejšie, ani bezpečnejšie. Stačí vyjsť do ulíc a opýtať sa ich. Ďalšia perla. A toto mám veľmi rád. Citujem: „Vláda zastaví zneužívanie bezpečnostných zložiek na politické ciele.“ Tak, tento záväzok teda skutočne raketovým tempom plní vládna koalícia. Stačí sa pozrieť na vyšetrovanie čurilovcov alebo na ďalšie prípady, ktoré vyšetruje Šutajova polícia. No a posledná perla, vláda upokojí polarizovanú spoločnosť. Tak toto sa vám tiež teda darí na jednotku.
49. schôdza NR SR - 9.deň - A. dopoludnia
Dátum: 2026-04-27
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Tak si to zhrňme. Voľba poštou platí na Slovensku od roku 2005. Odvtedy sme mali parlamentné voľby šesťkrát. Z toho päťkrát vyhrala strana SMER v roku 2006, v roku 2010, vtedy síce nezostavovali vládu, lebo nemali s kým, ale vyhrali voľby, ďalej v roku 2012, 16 a 23. Pri všetkých týchto voľbách sa dalo zo zahraničia voliť poštou a všetky tieto voľby vyhrala strana SMER. Hej. Čo z toho vyplýva? Jediný logický záver je, že ak strana SMER tvrdí, že pri voľbe poštou sa podvádza a SMER v týchto rokoch päťkrát vyhral voľby, tak jediný, kto tu podvádzal, je SMER. Čiže tento návrh beriem ako také malé priznanie. Možno je to trochu pritiahnuté za vlasy. Nie za moje, to by bolo náročné, ale je to proste pritiahnuté za vlasy, tak ako celá argumentácia predkladateľov. Všetci vieme, o čo tu ide. A práve to chcem povedať, že to, o čo tu v skutočnosti ide, je pozitívny signál. Pretože to znamená, že politici strany SMER sa boja volebnej prehry. A boja sa aj tých hlasov zo zahraničia, lebo vedia, že o to väčšia bude tá prehra. Čiže snažia sa urobiť všetko preto, aby tá prehra bola čo najmenšia. Takže sme radi aj k tomu priznaniu, ale aj k tomu, že nám dávate najavo, že vy sa tej prehry bojíte. Keby to tak nebolo, so žiadnym takýmto návrhom by ste neprichádzali. Naopak, rozširovali by ste možnosti voliť poštou aj z ambasád, tak ako to majú napríklad v Maďarsku. Chcete povedať, že tam sa podvádzalo, že Orbán podvádzal?
49. schôdza NR SR - 7.deň - A. dopoludnia
Dátum: 2026-04-23
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Chce. Ešte pán poslanec Šipoš neskončil, tak potom, keby ste ho mohli zapnúť, zatiaľ poviem ja za seba svoju faktickú poznámku. Povedal som to aj v druhom čítaní vo faktickej poznámke, ale teraz, keďže je v sále oveľa viac koaličných poslancov, tak si myslím, že je dôležité, aby aj Ča… Ešte pán poslanec Šipoš neskončil, tak potom, keby ste ho mohli zapnúť, zatiaľ poviem ja za seba svoju faktickú poznámku. Povedal som to aj v druhom čítaní vo faktickej poznámke, ale teraz, keďže je v sále oveľa viac koaličných poslancov, tak si myslím, že je dôležité, aby aj oni počuli tento názor. Návrh zákona, ktorý ideme schvaľovať teraz v treťom čítaní, má dva rozmery. Áno, jeden je takýto medzinárodnopolitický nacionalistický, ktorý podľa mňa Slovenskej národnej strane vyhovuje. Im vyhovuje tu, že sa tu rieši to, že nás Európska únia bude žalovať, že toto je diskriminácia cudzincov. Toto oni potrebujú. Oni toto chcú komunikovať svojim voličom. Ale druhý rozmer je bezpečnostný. Po schválení tohto návrhu zákona bude v mestských a obecných policajných zboroch menej policajtov ako teraz. Čiže bude zhoršená bezpečnosť v uliciach, mestách a obciach, pretože už dnes je nedostatok mestských policajtov v mestských a obecných policajných zboroch a je ich nedostatok preto, lebo sú tie miesta zle platené. A mnohí občania Slovenskej republiky za takéto platové podmienky nechcú ísť pracovať do mestských a obecných policajných zborov. Preto sú nútené mestá a obce zamestnávať aj cudzích štátnych príslušníkov. A tí ľudia ovládajú slovenský jazyk, ovládajú slovenský právny poriadok, žijú tu, jednoducho platia dane, poznajú tú kriminalitu v tom danom regióne a keď im znemožníte, aby sa zamestnali ako mestskí a obecní policajti, tak tých mestských a obecných policajtov bude ešte menej, aj štátnych policajtov je nedostatok a ten dopad, hej, bude znamenať, že sa zhorší bezpečnosť občanov v uliciach, mestách a obciach. Toto idete schvaľovať. To bude výsledok.
49. schôdza NR SR - 7.deň - A. dopoludnia
Dátum: 2026-04-23
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Pán poslanec Dostál na záver svojho prejavu si povedal, že, ak je pán prezident Pellegrini principiálny, tak by mal tento návrh zákona vrátiť, vetovať a poslať naspäť do Národnej rady. Principiálny Pellegrini, to je oxymoron. Ak by mali na školách učiť deti na hodine slovenskej literatúry, čo je to oxymoron, tak je to slovné spojenie principiálny Pellegrini, len dva príklady za všetky. Kriminalizovanie. Pán poslanec, nevyjadrujete sa k prílepku, tzv. ktorý bol označený, tak sa vyjadrite k rozprave a k tomu, čo hovoril pán poslanec Dostál teda o prílepku. Vyjadrujem sa k tomu, čo povedal pán poslanec Dostál, že, ak by prezident Pellegrini bol principiálny, čo nie je, tak by tento zákon vrátil do parlamentu. Ale teraz dva príklady k tomu, aký je principiálny pán prezident Pellegrini. Takže po prvé, kriminalizovanie príslušníkov maďarskej národnostnej menšiny na Slovensku. Pán prezident Pellegrini v kampani na prezidentské voľby vyhlasoval, že je nespravodlivé, aby dnes občanom štát odoberal pozemky na základe starých dokumentov z obdobia druhej svetovej vojny. To hovoril prezidentský kandidát Pellegrini. Potom, keď táto koaličná väčšina tu schválila novelu trestného zákona, ktorá kriminalizuje tento výrok, ktorý povedal principiálny prezident Pellegrini, tak principiálny prezident Pellegrini túto novelu trestného zákona bleskovo podpísal. Taký je on principiálny. Druhý príklad, referendum o predčasných voľbách. Keď bola principiálna poslankyňa Zemanová opozičná poslankyňa, tak žiadala, aby prezidentka Čaputová vypísala referendum o predčasných voľbách. Čo urobil prezident Pellegrini presný
49. schôdza NR SR - 7.deň - A. dopoludnia
Dátum: 2026-04-23
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Možno to vyznie trochu idealisticky, ale ja som presvedčený o tom, že každý politik by mal byť hodnotený najmä výsledkami svojej práce. Takže aký je výsledok tohto návrhu zákona? Niektorí diváci by mohli nadobudnúť dojem na základe tejto diskusie, že hlavným výsledkom tohto návrhu od poslancov SNS je diskriminácia cudzincov. Ale to nie je hlavným výsledkom tohto návrhu. Toto nie je hlavná pointa. Hlavným výsledkom tohto návrhu zákona od poslancov SNS bude, pozdravujem pána poslanca tuto predo mnou. Ďakujem. Hlavným výsledkom tohto návrhu zákona bude zhoršenie bezpečnosti v slovenských mestách a obciach. Zhoršenie bezpečnosti, pretože v slovenských mestách a obciach už dnes máme nedostatok mestských policajtov a obecných policajtov. A mnohé mestá a obce kompenzujú tento nedostatok tým, že do mestských a obecných polícií verbujú aj cudzích štátnych príslušníkov. Ak im v tom zabránite, tak nebude mať kto pracovať v mestských a obecných policajných zboroch. Také je to jednoduché. A ak bude ešte menej mestských a obecných policajtov, ako je dnes, tak sa tá bezpečnosť v našich uliciach zhorší. Toto si berie Slovenská národná strana na triko? Naozaj toto chcete dosiahnuť? Chcete, aby obyvatelia miest a obcí sa necítili dostatočne bezpečne? Lebo im zakážete zamestnať dostatok mestských a obecných policajtov? Veď nad týmto sa zamýšľajte. Pán poslanec Dubovický
49. schôdza NR SR - 7.deň - A. dopoludnia
Dátum: 2026-04-23
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Ja vidím dva rozmery tohto návrhu. Ten jeden rozmer je politicko-právny a druhý rozmer je bezpečnostný. Čo sa týka toho politicko-právneho rozmeru, ja som absolútne presvedčený o tom, že predkladatelia presne vedia všetky tieto okolnosti, že je to problematický návrh, že to môže byť v rozpore s ústavou, s medzinárodným právom a tak ďalej. A oni sú radi. Oni si to vychutnávajú. Oni túto rozpravu presne v tomto duchu potrebujú, aby ukázali svojim voličom, ako tu oni bojujú proti tým zlým cudzincom. To je ten politický rozmer a teraz tu máme ešte bezpečnostný rozmer a to je ich vizitka. To nech si oni teda, ak to im svedomie dovolí, OK. Neviem, či im to zachráni preferencie, ale to už je druhá vec. Uvidíme na budúci rok. No a čo sa týka toho bezpečnostného problému, tak si položme otázku. Potrebujú slovenské mestá a obce mestských a obecných policajtov na zabezpečenie poriadku? Lebo tá debata je tiež legitímna, občas sa to otvorí. Ja som presvedčený o tom, že áno, potrebujú, že štátna polícia nie všade stíha. Aj štátnych policajtov je málo. Teraz táto vláda to kompenzuje žandármi, ale áno, na zabezpečenie poriadku v mestách a obciach podľa mojej mienky potrebujeme mestské a obecné polície. Druhá otázka. Máme dostatok mestských a obecných policajtov v našich mestách a obciach? Som presvedčený, máme tie informácie, že ich je nedostatok. Prečo ich je nedostatok? Lebo sú zle zaplatení. Za tie peniaze často nie sú ochotní slovenskí občania pracovať pre mestské a obecné polície a tento zákon teda zhorší bezpečnosť v mestách a obciach, ak prejde, páni poslanci. Pani poslankyňa Plaváková.
49. schôdza NR SR - 6.deň - B. popoludní
Dátum: 2026-04-22
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Slovo. Pán poslanec Pročko, chcem sa krátko dotknúť toho kaštieľa, ktorý si spomínal. Sú len dve možnosti. Samuel Migaľ buď nevie pracovať s otvoreným bezplatným online katastrom a preto sa nedoklikal k odpovedi na otázku, kto sú skutoční reálni vlastníci toho kaštieľa, alebo horšia verzia je, že Samuel Migaľ vie veľmi presne pracovať s voľne prístupným online katastrom a napriek tomu klamal. Už nech si každý urobí záver z toho, ktorá možnosť je v jeho prípade pravdepodobnejšia, ale fakty nepustia. Proste bolo to klamstvo. Bolo to jednoducho overiteľné klamstvo. Bolo to bezplatne overiteľné klamstvo. Napriek tomu sa neštítil pred voľbami s týmto klamstvom vyjsť na verejnosť.
49. schôdza NR SR - 6.deň - B. popoludní
Dátum: 2026-04-22
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

Slovo, pán predsedajúci. Chcel by som využiť túto faktickú poznámku, aby som jednu vec uviedol na správnu mieru. Myslím si, že pán minister má asi nepresné informácie, čo sa týka toho chorvátskeho katastra. Tu mám čerstvý stiahnutý výpis z chorvátskeho katastra, zadarmo, o tej vile, ktorú som spomínal v jednej faktickej poznámke pár minút dozadu. Ide o tú nepriznanú nehnuteľnosť rodiny ministra obrany pána Kaliňáka. Nestálo ma to žiadnych 5 €. Stiahol som si to teraz. Je to tu v mojom telefóne. Môžem komukoľvek poradiť, poskytnúť postup, ako sa to dá urobiť, poslať link a jednotlivé kroky, ako sa zadarmo sťahujú údaje z chorvátskeho katastra. Čiže to je jedna poznámka. A druhá vec, čo sa týka tých pokút, tých tých horibilných súm 10 000 až 50 000 €, ak to porovnáme s inými pokutami za priestupky, tak je to niekoľkonásobne vyššie. Čiže mňa by naozaj zaujímalo, že kto a akým spôsobom, na základe čoho vypočítal tieto pokuty, že majú byť práve vo výške 10 000 € a 50 000 €, lebo absolútne sa to vymyká akýmkoľvek iným pokutám tam v oblasti priestupkového konania.
49. schôdza NR SR - 6.deň - B. popoludní
Dátum: 2026-04-22
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

No, práveže to je problém, že nie všetci priznávajú svoje majetky. Mali sme tu príklad ministra obrany Roberta Kaliňáka, ktorý sa hrdo hlásil k tomu, že on úmyselne neuviedol do majetkového priznania rodinnú vilu v zahraničí. Netýkalo sa to slovenského katastra, týkalo sa to chorvátskeho katastra. Takže, ak je na tejto diskusii niečo pozitívne, áno, obmedzenia budú platiť na slovenský kataster. Ja tiež dúfam, že novinári, ktorých úlohou je kontrolovať verejných činiteľov, nebudú sankcionovaní, lebo to by bolo naozaj nehorázne, ale ak mám nájsť na tomto návrhu niečo pozitívne, tak aspoň ten chorvátsky alebo francúzsky kataster budú naďalej dostupné, že aspoň na tie nemá dosah tento vládny návrh zákona. Čiže tie majetky, do ktorých sú investované milióny milióny eur, kto vie odkiaľ, na francúzskej riviére, v Chorvátsku a tak ďalej, tie budú naozaj aj naďalej verejne dostupné. Tam bol asi
49. schôdza NR SR - 5.deň - B. popoludní
Dátum: 2026-04-21
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

128. Ďakujem pekne za slovo, pán predsedajúci. Začnem opäť otázkou. Pán poslanec Dušenka, spomínal si, že salámovou metódou najprv navrhli koaliční poslanci predĺžiť volebné obdobie pre primátorov, starostov, mestských a miestnych poslancov a už tu boli nejaké klebety, že možno prídu aj s návrhom na predĺženie volebného obdobia poslancov Národnej rady a tým pádom aj vlády, samozrejme. Ja si teda kladiem otázku, že prečo je vlastne potrebné predĺžiť volebné obdobie Národnej rady? Je tu vraj, teda je tu snáď nedostatok času, aby panie poslankyne a páni poslanci mohli povedať všetko, čo majú na srdci? Pani poslankyňa Kramplová má nedostatok času vystúpiť v rozprave v pléne a povedať nám všetky svoje politické názory a myšlienky, že štyri roky na to nestačia, potrebuje päť rokov, aby nás oboznámila so svojimi nápadmi a názormi? Alebo ostatní jej kolegovia, páni poslanci? Trošku to nedáva logiku, lebo vy ste tu nedávno presadili zmenu rokovacieho poriadku a touto zmenou ste ubrali poslancom čas, ktorý doteraz mali k dispozícii na vystúpenia v rozprave a na faktické poznámky. Čiže na jednej strane nám uberáte možnosť tu niečo hovoriť a na druhej strane navrhujete pozmeňujúcim návrhom predĺženie volebného obdobia. Snažím sa za tým nájsť logiku, nenachádzam ju. Možno mi poviete v nejakej inej faktickej poznámke, ale zdá sa mi, že tu ide skôr o nejakú prekrývaciu tému a nie o reálny pro... (Prerušenie vystúpenia časomerom.)
49. schôdza NR SR - 5.deň - B. popoludní
Dátum: 2026-04-21
Poslanec: Grendel, Gábor (SLOVENSKO)
Druh vystúpenia: Vystúpenie s faktickou poznámkou

58. Ďakujem pekne za slovo, pán predseda. Začnem takými rečníckymi otázkami, či toto je ten návrh, po ktorom budú konečne na Slovensku lacnejšie potraviny, či toto je ten návrh, po ktorom budú na Slovensku lacnejšie energie, zvýši tento návrh životnú úroveň ľudí na Slovensku? A nemyslím starostov a primátorov a ich životnú úroveň, ale životnú úroveň tých ľudí, ktorí ich volili alebo aj tých, ktorí ich nevolili. Asi ťažko. Lebo to boli tie predvolebné sľuby. Vy ste ľuďom pred parlamentnými voľbami neoblepili Slovensko bilbordami, že chcete päťročné volebné obdobie pre starostu, voľte HLAS alebo SMER, alebo SNS. Vy ste sľubovali niečo úplne iné. Čo tým chcem povedať? Toto je ďalšia zástupná téma, ktorá vôbec nesúvisí, v programovom vyhlásení vlády o tomto nie je ani ťuk. Toto je proste len ďalšia improvizácia, odkláňanie pozornosti od podstatnejších tém, ktoré, áno, súvisia so životnou úrovňou ľudí na Slovensku, s tým neviete urobiť nič, tak sem nosíte takéto návrhy. A ten argument, prepáčte, že primátori a starostovia nemajú dosť času na doručenie výsledkov. 58-2 Poviem len dva extrémne príklady. Vladimír Bajan bol starostom Petržalky 20 rokov. Päťkrát ho zvolili ľudia na štvorročné funkčné obdobie. Keby to bolo päťročné, tak namiesto 20 rokov je tam 25 rokov. Richard Rybníček, primátor Trenčína, štyrikrát zvolený na 16 rokov. Ľudia vedia, či tí primátori a starostovia robia a majú výsledky. Ak majú výsledky, tak ich znovu zvolia aj po štyroch rokoch. (Potlesk.)
52. schôdza NR SR - 2.deň - B. popoludní
Dátum: 2026-05-27
Poslanec: Habánik, Jozef 
Druh vystúpenia: Vystúpenie v rozprave

Teda tá faktická zostala len jedenkrát. Aj v novom rokovacom poriadku, len na dovysvetlenie, tie softvéry, na ktorých školy pracujú a školy a školské zariadenia si neobstarávajú sami, ale obstará ich centrálne štát pre všetkých. Ďakujem. Ďakujem, takže
52. schôdza NR SR - 2.deň - B. popoludní
Dátum: 2026-05-27
Poslanec: Habánik, Jozef 
Druh vystúpenia: Vystúpenie s faktickou poznámkou

Slovo, vážený pán predsedajúci. Ja len chcem rozptýliť poznámky pána poslanca a preto si dovolím odcitovať úplne presne návrh novely zákona o verejnom obstarávaní, aby sme teda si nemýlili pojmy a dojmy. Celý text znie asi takto: „Poskytovanie licenčných oprávnení k systémom umelej inteligencie.“ Čiže slovo softvér vôbec nie je ani v návrhu novely zákona spomenuté. Naozaj ide o licencie umelej inteligencie, ktoré majú rôzne stupne, čo sa týka používania zo strany, zo strany teda dnes už vysokoškolských učiteľov a študentov, pretože sme to obmedzili len na verejné vysoké školy a verejnovýskumné inštitúcie a Slovenskú akadémiu vied, čiže aj vedeckých pracovníkov. A aby to bolo jednoznačné alebo jednoduché, skúsim uviesť nejaký príklad pre to. Dnes napríklad má verejná vysoká škola využívať systémy od Microsoftu. Tento vám ponúka základnú verziu Copilota ako aktuálnu automatickú k verzii Microsoftu. Vedec, výskumník, vysokoškolský pedagóg ale bude chcieť pracovať s tou rozšírenou verziou, ktorú si už musíte priplatiť, lebo proste vám ponúka väčšie možnosti na vašu vedeckú prácu. No tak jednoducho vysoká škola bude môcť automaticky nakúpiť tieto rozšírené licencie. Ak bude používať iný systém, zase sa rozhodne pre iný systém. V praxi sa to deje aj tak, že napríklad ministerstvo školstva urobilo verejné obstarávanie kompletné a ponúklo istý počet licencií verejným vysokým školám. Takže tie tvrdenia, ktoré tu odzneli, nie sú pravdivé, pretože o softvéroch sa tu vôbec nebavíme. Bavíme sa o existujúcich licenciách, ktoré majú nejaké katalógové ceny a môžete tam maximálne tak získať nosteľnú slávu. Ďakujem pekne. Fakticko.
49. schôdza NR SR - 6.deň - B. popoludní
Dátum: 2026-04-22
Poslanec: Habánik, Jozef 
Druh vystúpenia: Vystúpenie s faktickou poznámkou

Ďakujem pekne za vaše vystúpenie, pani poslankyňa. Ja si dovolím zareagovať na tri veci, ktoré ste spomínali vo svojom vystúpení, čo sa týka agentúry na podporu výskumu a vývoja. Áno, tak zavádza sa tam zmena pri tých menších projektoch. Možno zhodnotiť domácimi hodnotiteľmi. Je to zmena, ktorú žiadala Rada vlády pre vedu, techniku a inovácie ako poradný orgán. Je pravda, že sme dostali aj stanovisko Slovenskej učenej spoločnosti. Ja som sa s pánom profesorom Fikárom spojil. Našli sme nejaký kompromis, takže verím, že to medzi prvým a druhým čítaním pozmeňovacím návrhom na výbore vyriešime a nájdeme na to nejaký konsenzus, aby sme dokázali premiešať tých domácich hodnotiteľov s tými zahraničnými a aby ich jednak bolo dostatok. Veď vy viete o tom, že sa to žrebuje pred notárom. Čo sa týka výkonnej rady, tak tí členovia výkonnej rady Slovenskej akreditačnej agentúry pre vysoké školstvo, oni nie sú akademickí funkcionári, tam spresňujeme to funkčné obdobie. Čo sa týka akademických funkcionárov, tak bude to totožné, lebo tí majú tri obdobia, maximálne po štyri roky, takže to je tiež 12. V prvom aj v druhom prípade je to teda 12. Čo sa týka vyhlasovania volieb, to vôbec neupravujeme v našej novele v tejto, ale vrátili ste sa k tomu vo svojom vystúpení, tak chcem vás len upozorniť na novelu zákona o vysokých školách z roku 2021, to ešte predkladal pán minister Grelling, ktorý zaviedol povinnosť vyhlásiť voľby 270 dní pred skončením funkčného obdobia. My sme to v tomto zákone novom vysokoškolskom znížili na 180 dní. Takže ideme presne tým spôsobom, akým ste argumentovali vo vašom vystúpení. Tomuto artikulovanému zákonu možno potom rozpravy ústne ďakujem. Pán poslanec Pročko.